

ที่ มท ๐810.7/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มิถุนายน 2567

เรื่อง การประเมินประสิทธิภาพขององค์กรปกครองส่วนท้องถิ่น ประจำปี 2567

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 2138 ลงวันที่ 21 พฤษภาคม 2567

สิ่งที่ส่งมาด้วย กำหนดการประชุมฯ จำนวน 1 ฉบับ

ตามที่กรมส่งเสริมการปกครองท้องถิ่นแจ้งซักซ้อมการประเมินประสิทธิภาพขององค์กรปกครองส่วนท้องถิ่น ประจำปี 2567 โดยได้แจ้งแนวทางการประเมินประสิทธิภาพขององค์กรปกครองส่วนท้องถิ่น ประจำปี 2567 ปฏิทินการประเมิน เอกสารและสื่อ เพื่อใช้เป็นแนวทางในการชี้แจงการตรวจประเมิน นั้น

กรมส่งเสริมการปกครองท้องถิ่นขอให้จังหวัดแจ้งสำนักงานส่งเสริมการปกครองท้องถิ่นจังหวัดพิจารณาดำเนินการ ดังนี้

1. มอบหมายท้องถิ่นจังหวัดหรือผู้แทน และทีมประเมินประสิทธิภาพขององค์กรปกครองส่วนท้องถิ่น เข้าร่วมการประชุมชี้แจงการบันทึกข้อมูลในระบบการประเมินประสิทธิภาพขององค์กรปกครอง  
ส่วนท้องถิ่น (Local Performance Assessment: LPA) และการตรวจประเมินประสิทธิภาพขององค์กรปกครองส่วนท้องถิ่น ประจำปี 2567 ในวันศุกร์ที่ 14 มิถุนายน 2567 เวลา 09.00 - 11.30 น. ผ่านสื่ออิเล็กทรอนิกส์ Webex เพื่อชี้แจงแนวทางการบันทึกข้อมูลในระบบการประเมินประสิทธิภาพขององค์กรปกครองส่วนท้องถิ่น และการตรวจประเมินประสิทธิภาพขององค์กรปกครองส่วนท้องถิ่น ของทีมประเมินประสิทธิภาพขององค์กรปกครองส่วนท้องถิ่น ให้เป็นไปในทิศทางเดียวกัน ทั้งนี้ สำนักงานส่งเสริมการปกครองท้องถิ่นจังหวัดสามารถเข้าระบบสื่ออิเล็กทรอนิกส์ Webex ได้จังหวัดละ 10 ผู้ใช้งาน

2. แจ้งการขยายระยะเวลาการประเมินประสิทธิภาพขององค์กรปกครองส่วนท้องถิ่น ประจำปี 2567 ให้องค์กรปกครองส่วนท้องถิ่นรายงานผลการประเมินตนเองขององค์กรปกครองส่วนท้องถิ่น ผ่านระบบ  
การประเมินประสิทธิภาพขององค์กรปกครองส่วนท้องถิ่นตามห้วงระยะเวลาที่กำหนด ดังนี้

| **ลำดับ** | **หน่วยงาน** | **การดำเนินการ** | **ระยะเวลา (เดิม)** | **การขยายระยะเวลา** |
| --- | --- | --- | --- | --- |
| 1 | องค์กรปกครองส่วนท้องถิ่น | เข้าใช้งานระบบการประเมินประสิทธิภาพขององค์กรปกครองส่วนท้องถิ่น (www.lpa.dla.go.th) ตามที่กำหนดไว้ในแต่ละตัวชี้วัด โดยให้ประเมินตนเอง ยืนยันส่งข้อมูลให้ทีมประเมิน และประเมินความพึงพอใจการประเมินประสิทธิภาพของ องค์กรปกครองส่วนท้องถิ่น | 23 พฤษภาคม -  14 มิถุนายน 2567 | 23 พฤษภาคม - 24 มิถุนายน 2567 |

/**ลำดับ** ...

-2-

| **ลำดับ** | **หน่วยงาน** | **การดำเนินการ** | **ระยะเวลา (เดิม)** | **การขยายระยะเวลา** |
| --- | --- | --- | --- | --- |
| 2 | องค์กรปกครองส่วนท้องถิ่น | รายงานผลการประเมินตนเองทางเอกสารอีกทางหนึ่งตาม “แบบรายงานผลการประเมินประสิทธิภาพของ องค์กรปกครองส่วนท้องถิ่น ประจำปี 2567 (LRP001)”  โดยสามารถออกรายงานได้จากระบบสารสนเทศฯ ซึ่งรับรองโดยนายกองค์กรปกครองส่วนท้องถิ่น หรือผู้รักษาราชการแทนนายกองค์กรปกครองส่วนท้องถิ่น และจัดส่งให้สำนักงานส่งเสริมการปกครองท้องถิ่นจังหวัด | 17 มิถุนายน 2567 | 25 มิถุนายน 2567 |
|  |  |  |  |

ทั้งนี้ ห้วงระยะเวลาการดำเนินการอื่น ๆ ให้คงเดิมตามหนังสือกรมส่งเสริมการปกครองท้องถิ่น ด่วนที่สุด   
ที่ มท 0810.7/ว 2138 ลงวันที่ 21 พฤษภาคม 2567

รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการบริหารกิจการบ้านเมืองที่ดีท้องถิ่น

โทร. 0 2241 9000 ต่อ 2322

ไปรษณีย์อิเล็กทรอนิกส์ saraban@dla.go.th

ผู้ประสานงาน : นายอานนท์ เพชรหนู